აგია-ტრიადა
აგია-ტრიადა, ჰაგია-ტრიადა (ბერძ. Αγία Τριάδα) — ნაქალაქარი კუნძულ კრეტაზე, ფესტოსის მახლობლად. ეგეოსის კულტურის ერთ-ერთი მნიშვნელოვანი ცენტრი. სახელწოდება მიიღო თანამედროვე სოფელ აგია-ტრიადადან. კვლევა დაიწყო 1901 წლიდან. მისი უძველესი ფენები მიეკუთვნება ნეოლითის ხანას. აგია-ტრიადამ აყვავების საფეხურს ადრინდელი ბრინჯაოს ხანაში მიაღწია (ძვ. წ. II ათასწლეულის I ნახევარში). აგია-ტრიადას ნაგებობები განლაგებული იყო სასახლის გარშემო, შედარებით უკეთ არის შემონახული სასახლის ჩრდილოეთ-დასავლეთის ნაწილი. აღმოჩენილია საზეიმო (9 მ X 6 მ) და სვეტებიანი დარბაზები, წარწერებიანი თიხის ფირფიტების არქივისა და სხვა სათავსები. აგია-ტრიადის დაცემა დაკავშირებულია კუნძულ კრეტაზე აქაველების შემოსევასთან (ძვ. წ. XV საუკუნე).